Diari Oficial de la Generalitat Valenciana


Sumari del DOGV 1018, del 03-03-1989 (1989/813275)

ORDRE de 15 de febrer de 1989, de la Conselleria d'Agricultura i Pesca, per la qual es fixen els períodes hàbils i les normes generals relacionades amb la pesca a les aigües continentals de la Comunitat Valenciana durant la temporada 1989-90.
--------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/02/15/(2)/dof/vci/html**

### Dades del document

Número de DOGV
:   1018

Data del DOGV
:   03-03-1989

Secció del DOGV
:   DISPOSICIONS GENERALS

Número del document
:   1989/813275


Data del document
:   15-02-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 15 de febrer de 1989, de la Conselleria d'Agricultura i Pesca, per la qual es fixen els períodes hàbils i les normes generals relacionades amb la pesca a les aigües continentals de la Comunitat Valenciana durant la temporada 89-90.  
D'acord amb el que disposen la Llei de Pesca Fluvial, de 20 de febrer de 1942, el seu Reglament, de 6 d'abril de 1943 i les disposicions concordants, es fixen els períodes hàbils de pesca i les normes generals aplicables a la pesca a les aigües continentals de la Comunitat Valenciana.  
En atenció d'aquests motius, a proposta de la Direcció General de la Producció Agrària i fent ús de les facultats que tinc atribuïdes,  
ORDENE:  
Article primer. Espècies.  
Les espècies de peixos de les quals es permet la pesca a aigües continentals de la Comunitat Valenciana, són: anguila (Anguilla anguilla), truita comuna (Salmo trutta), truita irisada (Salmo gairdneri), lluç de riu (Esox lucius),barb (Barbus sp.), carpa (Cyprinus carpio), carpins (Carassius sp.), tenca (Tinca tinca), madrilla (Chondrostoma toxostoma), cabot (Gobius sp.), bagra (Lenciscus cephalus), «bermejuela» (Rutilus arcasii), llobarro (Dicentrarchus labrax), llobarro negre (Micropterus salmoides) i llisses (Mugilidae).  
Les talles mínimes per a aquestes espècies es relacionen a l'annex I, sense perjudici de les reglamentacions vigents a cada vedat. Els exemplars de talla igual o inferior s'hauran de tornar a l'aigua.  
Article segon. Xarxes.  
Es prohibeix l?ús de qualsevol tipus de xarxa, excepte als llocs i en les circumstàncies en què l'autoritzen els Serveis Territorials de la Conselleria d?Agricultura i Pesca.  
Article tercer. Vedats de pesca.  
Per tal de protegir i fomentar la fauna ictiologia, per a aquesta temporada s'estableixen els refugis de pesca que s'especifiquen a l'annex II. Hi queda totalment prohibida la captura de qualsevol espècie.  
Article quart. Vedats.  
La relació dels vedats de pesca s'indica a l'annex III. Per practicar la pesca en aquests trams cal un permís especial personal i intransferible. Les Direccions Territorials corresponents establiran les condicions específiques a què se subjectarà la pesca en aquests vedats.  
Article cinqué. Aigües en règim especial.  
Es consideren dos tipus d'aigües en règim especial, que es relacionen a l'annex IV sota els epígrafs A) i B).  
Són aigües en règim especial A), aquelles compreses dins de trams habitats per la truita, on queda autoritzada la pesca de qualsevol espècie piscícola durant tot l'any, mitjançant l?ús de qualsevol tipus d'esquer dels que permet la Llei de Pesca Fluvial.  
Són aigües en règim especial B), aquelles compreses dins de trams habitats per la truita, on queda autoritzada la pesca de qualsevol espècie, excepte la truita, durant tot l'any. En aquestes zones regirà per a la pesca de truita, l?època de veda establerta a l?article sisé d'aquesta ordre i durant aquest període només hi quedarà autoritzat l?ús d'esquers d'ous i de fruita del temps.  
Article sisé. Pesca de la truita.  
6.1. El període hàbil per a aquesta temporada serà des del tercer diumenge de març al 31 d'agost.  
A l?embassament d'Ulldecona (província de Castelló), sols se n'autoritza la pesca els dimecres, dissabtes i festius nacionals.  
6.2. D'acord amb l'article 18 de la Llei de Pesca Fluvial vigent, es consideren aigües habitades per la truita les relacionades a l'annex V. Hi regirà per a totes les espècies el període hàbil determinat per a la truita, sense perjudici del que disposa l'article 5é d'aquesta ordre.  
6.3. El nombre màxim de captures per pescador i dia serà de 10 exemplars de truites, de les quals com a màxim 5 seran de truita comuna, sense perjudici de les reglamentacions vigents a cada vedat.  
6.4. Procediment de pesca i esquers: a més de les xarxes i la resta de procediments prohibits per la Llei de Pesca Fluvial vigent, en totes les aigües habitades per la truita, queda prohibit l?ús de qualsevol tipus d'esquer, excepte els següents: cullereta, mosca, cuc, mosquit, draga i dragueta, sense perjudici del que disposa l'article cinqué d'aquesta ordre. A més, al riu Ebrón sols s'autoritza l?ús de cullereta i mosca.  
Al vedat de Beniarrés- riu Serpis indicat a l'annex III, durant l?època hàbil per a la truita definida a l?article 6.1, se'n podrà pescar únicament amb cullereta i mosca.  
6.5. Es prohibeix la comercialització de truites durant el període de veda, a excepció de les procedents de piscifactories. En aquest darrer cas, se n'haurà d'acreditar la procedència.  
6.6. En les aigües declarades com habitades per la truita és indispensable el segell de recàrrec de truita en la llicència per poder-hi pescar en qualsevol època.  
Article seté  
Totes les altres espècies relacionades a l'article primer es podran pescar amb canya durant tot l'any, excepte als trams declarats oficialment habitats per la truita, relacionats a l'annex V.  
Article vuité. Cranc de riu.  
Queda prohibida la pesca de qualsevol espècie de cranc a la zona situada a l?oest de la carretera N-340, des que entra a la província de Castelló fins que ix de la d'Alacant, excepte a  
- Riu Millars: tram comprés entre el pont de la carretera de Montanejos a Zucaina i la desembocadura.  
- Riu Xúquer: tram comprés entre l'antiga resclosa de Tous i la desembocadura.  
- Riu Magre: tram comprés entre la resclosa de Forata i la desembocadura.  
Fora d'aquestes zones, queda autoritzada la pesca del cranc americà (Procambarus clarckii) durant tot l'any i sense limitació en les dimensions dels exemplars ni en el nombre. Llevat per a la pesca professional, només se n'autoritza la captura amb salabret.  
Article nové. Indemnitzacions.  
Per tal d'exigir la indemnització oportuna pels exemplars pescats il·legalment al territori de la Comunitat Valenciana, a l'annex VI es fixa el barem de valoració de les diferents espècies piscícoles.  
Article deu  
S?autoritza les Direccions Territorials de la Conselleria d'Agricultura i Pesca a modificar els períodes hàbils de pesca, el nombre de captures i establir vedes temporals com a conseqüència de les condicions biològiques de les masses d'aigua, les repoblacions o les circumstàncies meteorològiques adverses.  
Article onze. Concursos de pesca.  
Per a la realització de concursos de pesca serà preceptiva l'autorització de les Direccions Territorials de la Conselleria d'Agricultura i Pesca. Es faculta les Direccions Territorials per realitzar modificacions excepcionals de la normativa pel que fa a esquers, talles, contingents i dies hàbils regulats en aquesta ordre, amb motiu dels concursos esmentats.  
Article dotze  
D'acord amb l'article 27 de la Llei de Pesca Fluvial vigent, la Direcció General de la Producció Agrària podrà autoritzar, amb finalitats científiques, la pesca de les espècies aqüícoles en qualsevol època de l'any i l?ús de qualsevol mitjà de captura, tot reglamentant les condicions d'aquests permisos especials. Igualment tindrà facultats per autoritzar, en les mateixes condicions, la pesca i el transport de peixos adults o de les cries i els ous per a finalitats d'aqüicultura o repoblació.  
Article tretze  
Les prohibicions i limitacions generals que no es recullen en aquesta ordre, es regiran pel que disposa la Llei de Pesca Fluvial vigent i el seu Reglament. La pesca de l'angula es regirà per la Resolució de les Direccions Generals de Desenvolupament Agrari i de la Producció Agrària, de 28 de novembre de 1986.  
DISPOSICIO FINAL  
Aquesta ordre començarà a vigir el dia de la publicació al Diari Oficial de la Generalitat Valenciana.  
València, 15 de febrer de 1989.  
El Conseller d?Agricultura i Pesca,   
LUIS FONT DE MORA MONTESINOS  
ANNEX I  
TALLES MINÍMES  
Anguila 20 cm  
Truita 19 cm  
Lluc de riu 40 cm  
Barb 18 cm  
Carpa 18 cm  
Tenca 15 cm  
Llobarro 20 cm  
Llobarro negre 21 cm  
Llisses 25 cm  
Altres espècies 8 cm  
ANNEX II  
VEDATS DE PESCA  
- Riu Villahermosa: des que entra a la província de Castelló fins al pont de la carretera de Cedramán, i des del pont de la carretera d?Argelita a Vallat fins que desemboca al riu Millars.  
- Riu Millars: des de la desembocadura del riu Villahermosa fins a les aigües quietes de l?embassament de Vallat.  
- Riu Palància: des que naix fins al pont de les Escoles de Begís i totes les aigües que aflueixen en aquest tram.  
- Riu Ebron: des del pont de la central elèctrica de Castielfabib fins al pont dels Santos a la carretera nacional Terol- Conca.  
- Riu Vallanca: tram al terme municipal de Vallanca comprés entre el pont de la Vega i el pont del Matadero, i des de la central elèctrica d?Ademús fins que desemboca al riu Túria.  
- Riu Túria: des que hi desemboca el riu Reatillo fins a la resclosa de derivació a la central de Gestalgar i des de la resclosa de Benaguacil fins al paratge conegut com Mas de la Pea o Fenosa.  
- Riu Reatillo: des del límit de terme entre Sot de Chera i Chulilla fins que desemboca al Túria.  
- Riu Fraile: des que naix fins a l'assut de Bicorp.  
- Riu Algar: des que naix fins que desemboca al riu Guadalest.  
ANNEX III  
VEDATS DE PESCA  
Vedats truiters  
 Denominació Riu Km  
1 La Balma Bergantes 10,3  
2 Ludiente Villahermosa 6  
3 Begís Palància 4  
4 Teresa Palància 4,8  
5 Puente Alta Túria 9  
6 Chulilla Túria 4,2  
7 Túria Túria 16  
8 Beniarrés Serpis 8  
Vedats de pesca intensiva  
 Denominació Riu Km  
9 Peñas Negras Villahermosa 4,6  
Altres vedats: de llissa, llobarro i anguila.  
 Denominació Riu Km  
10 Carraixet Barranc Carraixet 3,5  
11 Cullera Xúquer i Estany 4,31  
2 Bullent Bullent 7,31  
3 Molinell Molinell 8,5  
ANNEX IV  
MASSES D'AIGUA EN REGIM ESPECIAL  
Règim A): Es consideren així les aigües quietes dels embassaments següents:  
- Arenós.  
- Benagéber.  
- Loriguilla.  
Règim B) Es consideren així els trams següents:  
- Riu Millars: des de resclosa de Montanejos fins a la desembocadura del riu Villahermosa.  
- Riu Túria: des del pont de Guerreró fins al pont de la Palanca, els dos a Torrebaja.  
- Riu Túria: des del pont de Casas Bajas (entrada poliesportiu) fins al límit de la província de Conca.  
- Riu Túria: des de la resclosa del Molinar a Gestalgar fins al pont de Riba- roja de Túria, llevat dels trams vedats.  
- Riu Serpis: des de la resclosa de l'embassament de Beniarrés fins que entra a la província de València.  
ANNEX V  
TRAMS HABITATS PER LA TRUITA  
- Riu Bergantes: des del barranc de la Balma al límit amb la província de Terol.  
- Riu de la Sénia: des de la capçalera fins al paratge del pont de Malany i totes les aigües que aflueixen en aquest tram.  
- Riu Villahermosa: tot el riu i les aigües que hi aflueixen.  
- Riu Millars: des que entra a la província de Castelló fins a la resclosa de Vallat.  
- Riu Palància: des que naix fins a la presa del Canal del Palància a Teresa i totes les aigües que aflueixen en aquest tram.  
- Riu Túria: des que entra a la província de València pel Racó d'Ademús fins al pont de Riba- roja de Túria i totes les aigües que hi aflueixen, aigües amunt de l'embassament de Benagéber.  
- Riu Reatillo: des de l'embassament de Buseo fins a l'afluència amb el Túria.  
- Riu Cabriel: des de la presa de l'embassament de Contreras fins que creua la carretera N-322 València- Albacete.  
- Riu Serpis: des de la resclosa de l'embassament de Beniarrés fins que entra a la província de València.  
També es consideren trams habitats per la truita els 50 m últims de tots els afluents de les aigües relacionades anteriorment.  
ANNEX V  
BAREM DE VALORACIÓ PER A ESPÈCIES AQÜÍCOLES  
Espècies protegides:  
 - Samaruc 1.000 PTA/exemplar  
 - Fartet 1.000 PTA/exemplar  
 - Tortugues aquàtiques 5.000 PTA/exemplar  
Altres espècies:  
 - Cranc autòcton 1.000 PTA/exemplar  
 - Angula 15.000 PTA/kg  
 -Anguila i llobarro americà 300 PTA/kg  
 - Truita comuna:  
 - fins 19 cm 1.000 PTA/exemplar  
 - entre 19 i 30 cm 1.500 PTA/exemplar  
 - més de 30 cm 2.000 PTA/exemplar  
 - Truita irisada 750 PTA/exemplar  
 - Qualsevol altra espècie piscícola no relacionada anteriorment 200 PTA/exemplar.


Còpia Permalink ELI